**Ministru kabineta noteikumu projekta “Grozījumi Ministru kabineta 2016. gada 10. maija noteikumos Nr. 293 “Darbības programmas “Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas P&A” 1.2.1.4. pasākuma “Atbalsts jaunu produktu ieviešanai ražošanā” īstenošanas noteikumi” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2016. gada 10. maija noteikumos Nr. 293 “Darbības programmas “Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas P&A” 1.2.1.4. pasākuma “Atbalsts jaunu produktu ieviešanai ražošanā” īstenošanas noteikumi” (turpmāk – Noteikumu projekts) mērķis ir nodrošināt:   1. 1.2.1.4. pasākuma “Atbalsts jaunu produktu ieviešanai ražošanā” ietvaros pieejamā brīvā finansējuma pārdali. 2. 1.2.1.4. pasākuma iznākuma rādītāja precizēšanu attiecībā uz privāto investīciju apjomu, kas papildina valsts atbalstu inovācijām vai pētniecības un izstrādes projektiem, atbilstoši samazinātam finansējumam. 3. Atsevišķu Ministru kabineta 2016. gada 10. maija noteikumos Nr. 293 “Darbības programmas “Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas P&A” 1.2.1.4. pasākuma “Atbalsts jaunu produktu ieviešanai ražošanā” īstenošanas noteikumi” ietverto normu precizēšanu un svītrošanu.   Noteikumu projekts stājas spēkā nākamajā dienā pēc tā izsludināšanas oficiālajā izdevumā “Latvijas vēstnesis”. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ekonomikas ministrijas iniciatīva finansējuma pārdalei starp specifiskajiem atbalsta mērķiem, ar nolūku nodrošināt komersantu investīcijas aktivitātēs, kas nodrošina ārējo tirgu apgūšanu un eksportu veicināšanu, tostarp sniedzot ieguldījumu COVID-19 krīzes radīto ekonomisko seku mazināšanai un produktivitātes paaugstināšanai Latvijas komersantos. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Ministru kabineta 2016. gada 10. maija noteikumos Nr. 293 “Darbības programmas “Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas P&A” 1.2.1.4. pasākuma “Atbalsts jaunu produktu ieviešanai ražošanā” īstenošanas noteikumi” (turpmāk – MK noteikumi Nr. 293) noteiktajam, 1.2.1.4. pasākumā pieejamais Eiropas Reģionālās attīstības fonda (turpmāk – ERAF) finansējums ir 52 640 939 *euro*.  1.2.1.4. pasākuma “Atbalsts jaunu produktu ieviešanai ražošanā” (turpmāk – 1.2.1.4. pasākums) ietvaros laikā no 2016. gada 12. jūlija līdz 2016. gada 12. septembrim tika izsludināta projektu iesniegumu atlases pirmā kārta, kā arī laikā no 2017. gada 21. novembra līdz 2018. gada 12. aprīlim projektu iesniegumu atlases otrā kārta. Abās projektu iesniegumu atlases kārtās kopā pieejamais ERAF finansējums bija 60 000 000 *euro*.  Projektu iesniegumu atlases pirmās kārtas ietvaros tika saņemts 41 projekta iesniegums par ERAF finansējumu 53 135 764,42 *euro*, no kuriem tika apstiprināti 17 projekti par ERAF finansējumu 24 269 193,27 *euro*. No projektu iesniegumu atlases pirmās kārtas ietvaros atbalstītajiem 17 projektiem līdz 2021. gada 1. martam pabeigti deviņi projekti, četru projektu īstenošana turpinās, bet četru projektu īstenošana tika pārtraukta. Savukārt projektu iesniegumu atlases otrās kārtas ietvaros tika iesniegts 51 projekta pieteikums par ERAF finansējumu 63 000 783,88 *euro*, no kuriem tika atbalstīti 29 projekti par ERAF finansējumu 35 787 594,95 *euro*. No 29 projektiem, kas tika atbalstīti projektu iesniegumu atlases otrās kārtas ietvaros, līdz 2021. gada 1. martam pabeigti seši projekti, astoņpadsmit projektu īstenošana turpinās, bet piecu projekta īstenošana ir pārtraukta.  Ievērojot, ka atsevišķi projekti, kas tika atbalstīti 1.2.1.4. pasākuma projektu iesniegumu atlases pirmās kārtas ietvaros, tika pārtraukti, uz 2021. gada 1. martu ir atbrīvojies ERAF finansējums 2 505 888 *euro* apmērā. Vienlaikus 1.2.1.4. pasākuma projektu iesniegumu atlases otrās kārtas ietvaros uz 2021. gada 1. martu ir izveidojies ERAF finansējuma atlikums 5 998 779 *euro* apmērā, kas veidojās no projektu iesniegumu atlases otrās kārtas pāri palikušā finansējuma un četriem pārtrauktiem projektiem. Kopumā 1.2.1.4. pasākuma projektu iesniegumu atlases pirmās un otrās kārtas ietvaros ERAF finansējuma pārpalikums uz 2021. gada 1. martu veido 8 504 667 *euro*.  Vienlaikus jāņem vērā Ministru kabineta 2020. gada 22. septembra sēdes protokola Nr. 55 30.§ 2.1. un 2.2. punktā noteiktais, ka pēc 2020. gada 22. septembra pārtraukto projektu atbrīvotais finansējums jāvirza virssaistību kompensēšanai. Secināms, ka 1.2.1.4. pasākuma ietvaros 2020. gada decembrī ir pārtraukti projekti par kopējo ERAF finansējumu 956 198,85 *euro*, kā arī pēc 2020. gada 22. oktobra ir radies ietaupījums projektos 37 405,37 *euro* apmērā. Tādējādi kopumā 1.2.1.4. pasākumā uz 2021. gada 1. martu pieejams finansējums 7 511 063 *euro* apmērā, kuru var novirzīt investīciju veikšanai komersantos, bet 993 604,22 *euro* novirzāmi virssaistību segšanai.  Ekonomikas ministrijas vērtējumā finansējuma pārpalikums (7 511 063 *euro*) ir pārdalāms uz darbības programmas “Izaugsme un nodarbinātība” 3.2.1. specifiskā atbalsta mērķa “Palielināt augstas pievienotās vērtības produktu un pakalpojumu eksporta proporciju” 3.2.1.2. pasākumu “Starptautiskās konkurētspējas veicināšana” (turpmāk – 3.2.1.2. pasākums). Tādā veidā tiks nodrošināta lielāka atdeve ekonomikai no veiktajiem ERAF ieguldījumiem, jo 3.2.1.2. pasākuma ietvaros pārdalāmais ERAF finansējums būs pieejams projektu īstenotājiem uzreiz pēc tam, kad Eiropas Komisija būs pieņēmusi lēmumu par attiecīgajiem darbības programmas “Izaugsme un nodarbinātība” grozījumiem.  Jauna 1.2.1.4. pasākuma projektu iesniegumu atlase (trešā kārta) netiek vērtēta kā atbrīvotā finansējuma ieguldījumu alternatīva, pirmkārt, dēļ nelielā finansējuma apjoma jaunas kārtas organizēšanai (4,5 reizes mazāks kā otrajā kārtā) un, otrkārt, ņemot vērā laika periodu, kas nepieciešams, lai organizētu trešo kārtu un īstenotu projektus: (a) jaunas atlases uzsākšana – projektu iesniegumu atlases dokumentācijas sagatavošana un saskaņošana, projektu konkursa organizēšana aizņem 4-5 mēnešus, (b) projektu vērtēšana, t.sk. piesaistot starptautiskos ekspertus un lēmuma pieņemšana, piemēram, otrās kārtas ietvaros vidēji aizņēma 8 mēnešus). Tāpat jāņem vērā projektu īstenošanai nepieciešamais periods (3-4 gadi), kas nozīmē, ka projektus, ņemot vērā to komplicētību, nebūtu iespējams pabeigt līdz ES fondu 2014.-2020. gada plānošanas perioda beigām (2023. gada 31. decembris).  Pārdalot finansējumu uz 3.2.1.2. pasākumu, tiks nodrošināts pasākumu kopums, lai COVID-19 izplatības mazināšanai ieviesto ierobežojošo pasākumu ietekmē saglabātu/ paaugstinātu komersantu konkurētspēju. Šim nolūkam 3.2.1.2. pasākums papildināts ar atbalstāmajām darbībām, identificējot komersantu aktuālās vajadzības konkurētspējas noturēšanai un iziešanai ārvalstu tirgos arī COVID-19 pandēmijas apstākļos. Ņemot vērā COVID-19 izplatību un saistībā ar to noteiktos ierobežojumus ne tikai nacionālā, bet arī starptautiskā mērogā, tika pārskatīts un papildināts komersantiem pieejamais atbalsts, nosakot jaunas atbalstāmās darbības par tādiem pakalpojumiem un aktivitātēm, kas tiek pielāgotas vai ir atbilstošas pašreizējai situācijai. Tiek ņemti vērā apstākļi un veids kā komersanti izvērš un pārprofilē savu darbību, kur īpaša nozīme ir dažādiem digitālajiem risinājumiem. Veicinot digitalizācijas procesu attīstību komercdarbībā, tiek sekmēta produktivitātes paaugstināšana ar mērķtiecīgu resursu ieguldīšanu augstākas pievienotās vērtības radīšanai komersantu darbības procesos, kā rezultātā veidosies Latvijas uzņēmēju konkurētspējas priekšrocības. Ņemot vērā iepriekš minēto, Noteikumu projektā tiek identificētas tādas atbalstāmās darbības, kas vērstas uz digitalizācijas pilnveidošanas pasākumiem, proti, papildus finansējuma ietvaros 3.2.1.2. pasākumā plānots ieviest šādas papildus attiecināmās izmaksas:   * Dalība digitālajā izstādē, konferencē/seminārā vai kontaktbiržā ar virtuālu stendu Latvijā; * Mājaslapu un aplikāciju utml. digitālo risinājumu izstrāde; * Virtuālās komunikācijas platformu izstrāde; * Vizuālo materiālu (t.sk. foto, video) par produktu/pakalpojumu izstrāde; * Reklāmas kampaņas par produkta palaišanu eksporta tirgū izstrāde un vadība; * Tirgus pētījumi mērķa tirgos izstrāde un iegāde; * Ārvalstu ekspertu piesaiste; * Jaunu ideju / produktu testēšana, validācijas pētījumu izstrāde; * Dizainparauga izstrāde un reģistrēšana; * Mārketinga materiālu (katalogu) izstrāde gan digitālā, gan drukātā veidā; * Rezervācijas sistēmu, piedāvājumu / prezentāciju / mārketinga materiālu veidošanas platformu iegāde, izstrāde vai ilgāka termiņa abonēšanas perioda apmaksa (tūrisma jomas projektam).   Izvērtējot abu pasākumu (1.2.1.4. un 3.2.1.2.) salīdzinošos rādītājus un pienesumu Latvijas tautsaimniecībai, jāvērš uzmanība, ka katrs no pasākumiem fokusējas uz specifiskiem mērķiem un no tā izrietošiem atbalsta veidiem komersantiem. Jāuzsver, ka abi pasākumi (1.2.1.4. un 3.2.1.2.) vērtējami kā atšķirīgi, tomēr, ņemot vērā pašreizējos apstākļus, kad uzņēmējdarbības vidē tiek meklēti daudzveidīgi risinājumi, lai atbalstītu komersantus, veicinot to konkurētspēju, tieši 3.2.1.2. pasākums aptvertu plašāku komersantu loku. 3.2.1.2. pasākuma mērķis ir veicināt nozaru konkurētspēju, atbalstot uzņēmējdarbību un ieiešanu ārvalstu tirgos, savukārt attiecībā uz tūrisma nozari tiek plānots paplašināt atbalsta saņēmēju loku papildinot pasākuma mērķi šādā redakcijā “Latvijas kā tūrisma, starptautisko kultūras un sporta pasākumu, kā arī starptautisku izstāžu galamērķa starptautisko konkurētspēju un veicinot vietējo tūrismu prioritārajos tūrisma sektoros (darījumu un pasākumu tūrisms, labsajūtas tūrisms”. Ņemot vērā, ka tūrisma nozare ir viena no visvairāk cietušajām nozarēm COVID-19 pandēmijas laikā, tad plānotās pārdales aktualitāte ir būtisks pienesums attiecīgās nozares stiprināšanai (vairāk kā puse no papildus finansējuma tiek novirzīta 3.2.1.2. pasākuma tūrisma projektam).  Papildus vēršam uzmanību, ka galvenajam Latvijas ekonomikas izaugsmes dzinulim vidējā termiņā ir jābūt ienākumu pieaugumam no eksporta, tāpēc būtiski ir sniegt atbalstu gan jau eksportējošiem uzņēmumiem, gan arī radīt iespējas jauniem eksportētājiem, atbalstot starptautiski konkurētspējīgas industrijas uzņēmumus un to produktu virzību eksporta tirgū. Ņemot vērā plānotos papildinājumus 3.2.1.2. pasākumā tiek prognozēts, ka atbalstīto komersantu skaits no kopējā eksportējošo uzņēmumu skaita pieaugs no 10% līdz 20%, kā arī vidējais eksporta pieaugums komersantam 2 gadus pēc atbalsta saņemšanas pieaugs par 20%. Izmantoto atbalstu skaits uz 1 komersantu palielināsies no 3,6 atbalstiem uz 5 atbalstiem, tiek prognozēts, ka kopējais unikālo apkalpoto uzņēmumu skaits palielināsies par 56% (1345-2400).  Ievērojot ERAF finansējuma samazinājumu 1.2.1.4. pasākuma ietvaros 7 511 063 *euro* apmērā un to, ka programmā pieejamais ERAF finansējums pēc noteikumu projekta spēkā stāšanās paredzēts 45 129 876 *euro* apmērā, mainās arī dalījums sekojošos intervences kodos:  – 56. kods “Investīcijas tādu MVU infrastruktūrā, spējās un aprīkojumā, kas tieši saistīti ar pētniecības un inovācijas darbībām” – 22 564 938 *euro*;  – 57. kods “Investīcijas tādu lielu uzņēmumu infrastruktūrā, spējās un aprīkojumā, kas tieši saistīti ar pētniecības un inovācijas darbībām” – 22 564 938 *euro*.  Ierosinātajiem grozījumiem par atbrīvotā finansējuma pārdali uz 3.2.1.2. pasākumu nav ietekmes uz 1.2.1.4. pasākuma ietvaros īstenojamajiem projektiem, jo tiek pārdalīts tikai atbrīvotais finansējums.  Noteikumu projektā samazināts iznākuma rādītājs (MK noteikumu Nr. 293 6.3. apakšpunkts, kā arī precizēts noteikumu 8. punkts), kas nosaka līdz 2023. gada 31. decembrim 1.2.1.4. pasākuma īstenošanas rezultātā veicamo privāto investīciju apjomu, kas papildina valsts atbalstu inovācijām vai pētniecības un izstrādes projektiem (turpmāk – rādītājs). Rādītājs samazināts par 2 322 400 euro no 72 538 824 *euro* līdz 70 216 424 *euro*, ievērojot, ka pārtraukto projektu rezultātā 1.2.1.4. pasākumā līdz 01.03.2021. atbrīvojās ERAF finansējums 8 504 667 *euro* apmērā, kas samazina arī faktisko privāto investīciju apjomu inovācijām vai pētniecības un izstrādes projektiem. Kopējais rādītājs, kas nostiprināts ar Ministru kabineta 2019. gada 3. decembra rīkojumu Nr. 611 (prot. Nr. 56 15. §) “Grozījumi Eiropas Savienības struktūrfondu un Kohēzijas fonda 2014.-2020. gada plānošanas perioda darbības programmā “Izaugsme un nodarbinātība”” (turpmāk – DP grozījumi) nemainās, jo tiks sasniegts 1.2.1.1. pasākumā “Atbalsts jaunu produktu un tehnoloģiju izstrādei kompetences centru ietvaros”. DP grozījumus 2020. gada 7. maijā ir apstiprinājusi Eiropas Komisija.  Rādītāja sasniegšanas skaidrojums:   * DP grozījumi paredz, ka 1.2.1. specifiskā atbalsta mērķa (turpmāk – SAM) rādītāja “i.1.2.1.ek (CO27) Privātās investīcijas, kas papildina valsts atbalstu inovācijām vai pētniecības un izstrādes projektiem” vērtība ir 121 049 217 *euro*; * Neskatoties uz to, ka 1.2.1. SAM rādītāja pasē šobrīd nav detalizēti noteikti 1.2.1. SAM pasākumi, kas rada ieguldījumu rādītāja sasniegšanā, tomēr minētais rādītājs arī tiek paredzēts 1.2.1.1. pasākuma “Atbalsts jaunu produktu un tehnoloģiju izstrādei kompetences centru ietvaros” (46 745 687 *euro*), 1.2.1.4. pasākuma ietvaros (72 538 824 *euro*) un 1.2.1.2. pasākuma “Atbalsts tehnoloģiju pārneses sistēmas pilnveidošanai” ietvaros (1 764 706 *euro*). * 1.2.1.4. pasākumā rādītāja samazinājums 2 322 400 *euro* apmērā no 72 538 824 *euro* uz 70 216 424 *euro* tiek kompensēts ar ekvivalentu palielinājumu 1.2.1.1. pasākumā, t.i. – 1.2.1.1. pasākumā rādītājs tiek paaugstināts par 2 322 400 *euro* no 46 745 687 *euro* uz 49 068 087 *euro.* * Minētā rādītāja aprēķins: DP grozījumos ir noteikta rādītāja sasniedzamā vērtība 121 049 217 *euro* apmērā, kas tiek iegūta summējot 1.2.1.1. pasākuma rādītāju 49 068 087 *euro*, 1.2.1.2. pasākuma “Atbalsts tehnoloģiju pārneses sistēmas pilnveidošanai” rādītāju 1 764 706 *euro* un 1.2.1.4. pasākuma rādītāju 70 216 424 *euro* (49 068 087 + 1 764 706 + 70 216 424 = 121 049 217).   Vienlaikus norādām, ka faktiskais privātā finansējuma apmērs, kas sniedz ieguldījumu rādītāja sasniegšanā uz 2021. gada 1. martu 1.2.1.1. pasākumā “Atbalsts jaunu produktu un tehnoloģiju izstrādei kompetences centru ietvaros” ir konstatējams 50 587 741,94 *euro* apmērā. Vienlaikus, ņemot vērā 1.2.1. SAM rādītāju pasē noteikto, ka rādītāja i.1.2.1.ek (CO27) “Privātās investīcijas, kas papildina valsts atbalstu inovācijām vai pētniecības un izstrādes projektiem” mērķa vērtība ir noteikta ar 15,6% korekciju, jo sākotnēji tika pieņemts, ka tieši šāds projektu īpatsvars 1.2.1. SAM ietvaros netiks pabeigts, nav nepieciešami precizējumi 1.2.1. SAM rādītāju pasē.  Noteikumu projekts paredz precizēt MK noteikumu Nr. 293 15. punktu un 16. punktu, kas nodrošina izvairīšanos no iespējamām interpretācijām 1.2.1.4. pasākuma ietvaros atbalstīto projektu īstenošanas laikā, tostarp precizētā punkta redakcija nodrošina salāgošanu ar atlasē piemēroto aprēķina metodiku.  Noteikumu projekts paredz svītrot MK noteikumu Nr. 293 22. punktu, jo punktā ietvertā norma CFLA (turpmāk – CFLA) kā Sadarbības iestādei nav izpildāma, kas pamatojams ar Centrālās statistikas pārvaldes (turpmāk – CSP) datu konfidencialitāti. Kopumā šāda norma bija nepieciešama, lai varētu iegūt informāciju vai finansējuma saņēmējs ievēro MK noteikumu Nr. 293. 21.2. punktā noteikto. Minētās normas mērķis bija iegūt un uzkrāt datus, lai gūtu pierādījumus, ka tas privātā pētniecības un attīstības (turpmāk – P&A) finansējuma apjoms, kas līdzfinansējuma veidā tiek ieguldīts 1.2.1.4. pasākuma ietvaros atbalstītajos projektos, tiek noteiktā apjomā uzrādīts CSP veiktajā aptaujā par pētniecības darbu izpildi uzņēmējdarbības sektorā. Uzņēmumu ieguldījumu P&A apjoma palielināšana ir viens no inovāciju politikas kvantitatīvajiem mērķiem un tā sasniegšanai pakārtoti tika noteikts konkrēts ES fondu tematiskais mērķis un investīciju prioritātes, t.sk. 1.2.1.4. pasākums. Minētos datus un to interpretāciju, sadarbībā ar CSP, turpmāk nepieciešamības gadījumā veiks Ekonomikas ministrija. Vienlaikus, ievērojot datu konfidencialitāti, CSP Ekonomikas ministrijai var nodrošināt sekojošu informāciju:   * Ir/ nav iesniegti pārskati par P&A un inovācijām; * Vai ir norādīti P&A un inovāciju izdevumi (jā/ nē); * Izdevumu diapazons, piemēram, 1 milj. *euro* – 5 milj. *euro*.   Ar noteikumu projektu tiek svītrots MK noteikumu Nr. 293 66.2. apakšpunkts, kas, saskaņā ar CFLA kā Sadarbības iestādes datiem un sniegto informāciju, liecina, ka minētā norma uz 2021. gada 1. martu vairs nav aktuāla, jo visi līgumi par projekta īstenošanu ir noslēgti agrāk kā pirms 18 mēnešiem. Tādējādi, balstoties uz CFLA sniegto informāciju, MK noteikumu Nr. 293 66.2. apakšpunktu vairs nevar izpildīt un šis punkts ir svītrojams. Grozījumi noslēgtajos līgumos nebūs nepieciešami, jo tajos nav paredzēts specifisks regulējums par projektu atlases posmā iesniegtās līguma izpildes garantijas atbrīvošanu. Līgumos ir iestrādāts regulējums tikai attiecībā uz avansa atmaksas garantiju, ja tāda tiks iesniegta projekta īstenošanas laikā. Attiecīgi līguma izpildes garantiju atbrīvošanas jautājumos CFLA vadās tikai no MK noteikumu Nr. 293 regulējuma. |
| 3. | Projekta izstrādē iesaistītās institūcijas un publiskas personas kapitālsabiedrības | EM, Finanšu ministrija, CFLA. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1.2.1.4. pasākuma mērķa grupa ir mikro, mazie, vidējie un lielie komersanti. |
| 2. | Tiesiskā regulējuma ietekme uz tautsaimniecību un administratīvo slogu | Projekts neparedz palielināt administratīvo slogu mērķa grupām – maziem, vidējiem un lieliem komersantiem, kas ir finansējuma saņēmēji 1.2.1.4. pasākuma ietvaros. Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības, tādējādi administratīvais slogs nemainās. Projektam ir pozitīva ietekme uz tautsaimniecību, jo tas paredz finansējuma pārdalīšanu aktivitātēm, lai nodrošinātu komersantu investīcijas aktivitātēs, kas sekmē ārējo tirgu apgūšanu un eksportu, tostarp sniedzot ieguldījumu COVID-19 krīzes radīto ekonomisko seku mazināšanai un produktivitātes paaugstināšanai Latvijas komersantos. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021.gads | | Turpmākie trīs gadi (euro) | | | | |
| 2022 | | 2023 | | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.  gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023.  gadam | izmaiņas, salīdzinot ar vidēja termiņa budžeta ietvaru 2023.  gadam | |
| 1 | 2 | 3 | 4 | 5 | 6 | 7 | 8 | |
| 1. Budžeta ieņēmumi | 15 363 048 | - 7 511 063 | 5 582 570 | 0 | 238 455 | 0 | 0 | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 15 363 048 | - 7 511 063 | 5 582 570 | 0 | 238 455 | 0 | 0 | |
| 1.2. valsts speciālais budžets | 0 | 0 | 0 | 0 | 0 | 0 | 0 | |
| 1.3. pašvaldību budžets | 0 | 0 | 0 | 0 | 0 | 0 | 0 | |
| 2. Budžeta izdevumi | 15 363 048 | - 7 511 063 | 5 582 570 | 0 | 238 455 | 0 | 0 | |
| 2.1. valsts pamatbudžets | 15 363 048 | - 7 511 063 | 5 582 570 | 0 | 238 455 | 0 | 0 | |
| 2.2. valsts speciālais budžets | 0 | 0 | 0 | 0 | 0 | 0 | 0 | |
| 2.3. pašvaldību budžets | 0 | 0 | 0 | 0 | 0 | 0 | 0 | |
| 3. Finansiālā ietekme | 0 | 0 | 0 | 0 | 0 | 0 | 0 | |
| 3.1. valsts pamatbudžets | 0 | 0 | 0 | 0 | 0 | 0 | 0 | |
| 3.2. speciālais budžets | 0 | 0 | 0 | 0 | 0 | 0 | 0 | |
| 3.3. pašvaldību budžets | 0 | 0 | 0 | 0 | 0 | 0 | 0 | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar “+” zīmi) | X | 0 | X | 0 | X | 0 | 0 | |
| 5. Precizēta finansiālā ietekme | X | 0 | X | 0 | X | 0 |  | |
| 5.1. valsts pamatbudžets | 0 | 0 | 0 | 0 | |
| 5.2. speciālais budžets | 0 | 0 | 0 | 0 | |
| 5.3. pašvaldību budžets | 0 | 0 | 0 | 0 | |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 1.2.1.4. pasākuma ietvaros 2021. gadā plānotais finansējums – 7 851 985 *euro*, 2022. gadā – 5 582 570 *euro*, bet 2023. gadā – 238 455 *euro*. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Kopumā 1.2.1.4. pasākumā ERAF finansējuma pārpalikums uz 2021. gada 1. martu veido 8 504 667 *euro*. Finansējuma samazinājums 7 511 063 *euro* apmērā 1.2.1.4. pasākuma ietvaros 2021. gadā paredzēts, lai to novirzītu uz darbības programmas “Izaugsme un nodarbinātība” 3.2.1. specifiskā atbalsta mērķa “Palielināt augstas pievienotās vērtības produktu un pakalpojumu eksporta proporciju” 3.2.1.2. pasākumu “Starptautiskās konkurētspējas veicināšana”. Savukārt 1.2.1.4. pasākumā atbrīvotais finansējums 993 604,22 *euro* apmērā novirzāms virssaistību kompensēšanai. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nepieciešami grozījumi Ministru kabineta 2015. gada 1. decembra (prot. Nr. 64 26. §) noteikumos Nr. 678 “Darbības programmas “Izaugsme un nodarbinātība” 3.2.1. specifiskā atbalsta mērķa “Palielināt augstas pievienotās vērtības produktu un pakalpojumu eksporta proporciju” 3.2.1.2. pasākuma “Starptautiskās konkurētspējas veicināšana” īstenošanas noteikumi”, kas paredz finansējuma paaugstināšanu 3.2.1.2. pasākumam par apjomu, kas pārdalāms no 1.2.1.4. pasākuma ietvaros atbrīvotā finansējuma, lai tādējādi 3.2.1.2. pasākuma ietvaros sekmētu komersantu investīcijas aktivitātēs, kas nodrošina ārējo tirgu apgūšanu un eksporta veicināšanu, tostarp sniedzot ieguldījumu produktivitātes paaugstināšanai Latvijas komersantos Covid-19 pandēmijas apstākļos. |
| 2. | Atbildīgā institūcija | Ekonomikas ministrija. |
| 3. | Cita informācija | Ministru kabineta 22.09.2020. sēdes protokola Nr. 55 30.§ “Informatīvais ziņojums “Par Kohēzijas politikas Eiropas Savienības fondu investīciju aktualitātēm (pusgada ziņojums)” (TA-1644) 2.1. punkts un 2.2. punkts. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši normatīvo aktu prasībām EM savā tīmekļa vietnē publicē informāciju par noteikumu projektu un par tā virzību. Informācija publicēšanai tās tīmekļa vietnē tiek nosūtīta arī Valsts kancelejai. |
| 2. | Sabiedrības līdzdalība projekta izstrādē | Sabiedrības informēšanai Noteikumu projekts publicēts Ekonomikas ministrijas mājaslapā sadaļā “Sabiedrības līdzdalība” <https://em.gov.lv/lv/Ministrija/sabiedribas_lidzdaliba/diskusiju_dokumenti/> un Valsts kancelejas mājaslapā sadaļā “Sabiedrības līdzdalība” <https://www.mk.gov.lv/content/ministru-kabineta-diskusiju-dokumenti>. |
| 3. | Sabiedrības līdzdalības rezultāti | Nav iesniegti priekšlikumi. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | EM kā atbildīgā iestāde par 1.2.1.4. pasākumu un 3.2.1.2. pasākumu.  Finanšu ministrija kā Vadošā iestāde.  CFLA kā Sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmē projekta izstrādē iesaistīto institūciju funkcijas un uzdevumus, kā arī tam nav ietekmes uz institūcijām pieejamajiem cilvēkresursiem. Nav plānota jaunu institūciju izveide, esošu institūciju likvidācija vai reorga­nizācija. |
| 3. | Cita informācija | Nav. |

**Ekonomikas ministrs J. Vitenbergs**

Mārtiņš Jansons, 67013057

[Martins.Jansons@em.gov.lv](mailto:Martins.Jansons@em.gov.lv)